FI Euroopan unionin virallinen lehti L 87/12

KOMISSION TÄYTÄNTÖÖNPANOASETUS (EU) 2018/521,

annettu 28 päivänä maaliskuuta 2018,

tuontitariffikiintiöiden soveltamista koskevista yksityiskohtaisista säännöistä Espanjan kohdalla maissin ja durran osalta ja Portugalin kohdalla maissin osalta annetun asetuksen (EY) N:o 1296/2008 muuttamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan c alakohdan,

sekä katsoo seuraavaa:

(1) Komission asetuksessa (EY) N:o 1296/2008 (2) vahvistetaan tuontitariffikiintiöiden soveltamista koskevat yksityiskohtaiset säännöt Espanjan kohdalla maissin ja durran osalta ja Portugalin kohdalla maissin osalta.

(2) Komission asetuksen (EU) N:o 642/2010 (3) mukaisesti vahvistettuun tuontitulliin voidaan asetuksen (EY) N:o 1296/2008 6 artiklan mukaisesti soveltaa kiinteämääräistä alennusta. Komission delegoidussa asetuksessa (EU) 2018/94 (4) vahvistettiin tällainen alennus kolmansista maista Espanjaan tuotavan durran tuontitullin osalta. Alennusta sovelletaan Espanjaan 1 päivänä tammikuuta 2017 avatussa tariffikiintiössä tuotavien jäljellä olevien durramäärien osalta.

(3) Määriin sovelletaan erityissääntöjä, jotta niihin voidaan myöntää kiinteämääräistä alennusta. Komission asetuksen (EY) N:o 1296/2008 12 artiklan 1 kohdan a alakohdan mukaan erityisesti lupien voimassaoloajan tulee vastata komission asetuksen (EY) N:o 1342/2003 (5) 6 artiklassa määriteltyä aikaa, jos komissio on hyväksynyt kiinteämääräisen alennuksen. Olennainen kohta viimeksi mainitusta säännöksestä on kuitenkin poistettu komission delegoidulla asetuksella (EU) 2016/1237 (6), jossa yhdessä komission täytäntöönpanoasetuksen (EU) 2016/1239 (7) kanssa vahvistetaan säännöt tuonti- ja vientilupajärjestelmän soveltamiselle asetuksessa (EU) N:o 1308/2013 määriteltyihin maataloustuotteisiin. Sen vuoksi on tarkoituksenmukaista ottaa uudelleen käyttöön lupien voimassaoloaikaa koskeva sääntö asetuksen (EY) N:o 1296/2008 soveltamiseksi. Selvyyden vuoksi tämä sääntö olisi sisällytettävä suoraan asetukseen (EY) N:o 1296/2008.

(4) Asetusta (EY) N:o 1296/2008 olisi sen vuoksi muutettava.

(5) Oikeusvarmuuden vuoksi olisi tehtävä selväksi, että voimassaoloaikaa koskevaa sääntöä sovelletaan kaikkiin komission delegoidun asetuksen (EU) 2018/94 mukaisesti myönnettyihin lupiin. Tätä asetusta olisi sen vuoksi sovellettava takautuvasti komission delegoidun asetuksen (EU) 2018/94 voimaantulosta alkaen.

(6) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Korvataan asetuksen (EY) N:o 1296/2008 12 artiklan 1 kohta seuraavasti:

”1. Todistusten voimassaoloaika on: a) aika myöntämispäivästä toisen myöntämispäivää seuraavan kuukauden loppuun saakka, jos komissio on hyväksynyt kiinteän alennuksen; b) alennusta koskevan tarjouskilpailun avaamisesta annetussa asetuksessa säädetty aika niiden todistusten osalta, jotka on annettu tullinalennusta koskevassa tarjouskilpailussa.”

2 artikla

Tämä asetus tulee voimaan sen jälkeen, kun se on julkaistu Euroopan unionin virallisessa lehdessä.

Sitä sovelletaan 26 päivästä tammikuuta 2018.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä maaliskuuta 2018. Komission puolesta Puheenjohtaja Jean-Claude JUNCKER

(1) EUVL L 347, 20.12.2013, s. 671.

(2) Komission asetus (EY) N:o 1296/2008, annettu 18 päivänä joulukuuta 2008, tuontitariffikiintiöiden soveltamista koskevista yksityiskohtaisista säännöistä Espanjan kohdalla maissin ja durran osalta ja Portugalin kohdalla maissin osalta (EUVL L 340, 19.12.2008, s. 57).

(3) Komission asetus (EU) N:o 642/2010, annettu 20 päivänä heinäkuuta 2010, neuvoston asetuksen (EY) N:o 1234/2007 soveltamista koskevista yksityiskohtaisista säännöistä vilja-alan tuontitullien osalta (EUVL L 187, 21.7.2010, s. 5).

(4) Komission delegoitu asetus (EU) 2018/94, annettu 16 päivänä marraskuuta 2017, kolmansista maista Espanjaan tuotavan durran tuontitullin kiinteämääräisen alennuksen vahvistamisesta (EUVL L 17, 23.1.2018, s. 7).

(5) Komission asetus (EY) N:o 1342/2003, annettu 28 päivänä heinäkuuta 2003, vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä (EUVL L 189, 29.7.2003, s. 12).

(6) Komission delegoitu asetus (EU) 2016/1237, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 täydentämisestä tuonti- ja vientitodistusjärjestelmän soveltamista koskevien sääntöjen osalta, Euroopan parlamentin ja neuvoston asetuksen (EU) N:o 1306/2013 täydentämisestä tällaisten todistusten osalta asetettujen vakuuksien vapauttamista ja pidättämistä koskevien sääntöjen osalta, komission asetusten (EY) N:o 2535/2001, (EY) N:o 1342/2003, (EY) N:o 2336/2003, (EY) N:o 951/2006, (EY) N:o 341/2007 ja (EY) N:o 382/2008 muuttamisesta sekä komission asetusten (EY) N:o 2390/98, (EY) N:o 1345/2005, (EY) N:o 376/2008 ja (EY) N:o 507/2008 kumoamisesta (EUVL L 206, 30.7.2016, s. 1).

(7) Komission täytäntöönpanoasetus (EU) 2016/1239, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 soveltamista koskevista säännöistä tuonti- ja vientitodistusjärjestelmän osalta (EUVL L 206, 30.7.2016, s. 44).